ประกาศกระทรวงมหาดไทยประกาศกระทรวงมหาดไทยเรื่องข้อจำกัดอำนาจของผู้ว่าการ การประปานครหลวงในการทำนิติกรรม[๑] อาศัยอำนาจตามความในมาตรา ๒๔ (๔)แห่งพระราชบัญญัติการประปานครหลวง พ.ศ. ๒๕๑๐จึงประกาศข้อบังคับการประปานครหลวงว่าด้วยระเบียบการพัสดุ และระเบียบการจ้าง พ.ศ.๒๕๑๑ เฉพาะที่มีข้อความจำกัดอำนาจของผู้ว่าการการประปานครหลวง ในการทำนิติกรรมไว้ ดังต่อไปนี้วิธีซื้อพัสดุ๑. การซื้อพัสดุกระทำได้๓ วิธี คือ๑.๑ วิธีสามัญ ได้แก่การซื้อคราวหนึ่งซึ่งมีราคาเล็กน้อยและแบ่งออกเป็น ๒ วิธี คือก. ซื้อโดยวิธีถามราคา สำหรับการซื้อคราวหนึ่งซึ่งมีราคาไม่เกิน๕,๐๐๐ บาทข. ซื้อโดยวิธีสืบราคาสำหรับการซื้อคราวหนึ่งซึ่งมีราคาเกิน ๕,๐๐๐ บาท แต่ไม่เกิน ๗๕,๐๐๐ บาท๑.๒ วิธีประกวดราคาได้แก่การซื้อคราวหนึ่งซึ่งมีราคาเกินกว่า ๕๐,๐๐๐ บาท๑.๓ วิธีพิเศษ ได้แก่การซื้อคราวหนึ่งซึ่งมีราคาเกินกว่า๕,๐๐๐ บาท แต่จะใช้วิธีสืบราคาหรือประกวดราคาไม่ได้ผลดี ให้กระทำได้เฉพาะกรณีต่อไปนี้ก. เป็นสิ่งของที่มีขายเฉพาะแห่งข. เป็นสิ่งของขายทอดตลาดค. เป็นสิ่งของที่ซื้อเร่งด่วนหากล่าช้าอาจเกิดการเสียหายแก่กิจการอำนาจการสั่งซื้อการซื้อโดยวิธีสามัญและวิธีประกวดราคา๒. อำนาจในการสั่งซื้อโดยวิธีสามัญและโดยวิธีประกวดราคาแบ่งออกเป็นดังนี้๒.๑ การซื้อสิ่งของคราวหนึ่ง ซึ่งมีราคาไม่เกิน ๕๐๐,๐๐๐ บาทให้ผู้ว่าการการประปานครหลวง เป็นผู้อนุญาต๒.๒ การซื้อสิ่งของคราวหนึ่งซึ่งมีราคาเกินกว่า ๕๐๐,๐๐๐ บาท แต่ไม่เกิน ๑,๐๐๐,๐๐๐ บาท ให้ประธานกรรมการการประปานครหลวง เป็นผู้อนุญาต๒.๓ การซื้อสิ่งของคราวหนึ่งซึ่งมีราคาเกินกว่า ๑,๐๐๐,๐๐๐ บาท แต่ไม่เกิน ๒,๐๐๐,๐๐๐ บาท ให้คณะกรรมการการประปานครหลวง เป็นผู้อนุญาต๒.๔ การซื้อสิ่งของคราวหนึ่ง ซึ่งราคาเกินกว่า ๒,๐๐๐,๐๐๐บาท ขึ้นไป จะต้องได้รับการพิจารณาเห็นชอบจากคณะกรรมการ การประปานครหลวงเสียก่อนแล้วจึงเสนอขออนุญาตจากรัฐมนตรีว่าการกระทรวงมหาดไทยการซื้อโดยวิธีพิเศษ๓. อำนาจในการสั่งซื้อโดยวิธีพิเศษแบ่งออกเป็นดังนี้๓.๑ การซื้อสิ่งของคราวหนึ่ง ซึ่งมีราคาไม่เกิน ๒๕๐,๐๐๐ บาทให้ผู้ว่าการการประปานครหลวง เป็นผู้อนุญาต๓.๒ การซื้อสิ่งของคราวหนึ่งซึ่งมีราคาเกินกว่า ๒๕๐,๐๐๐ บาท แต่ไม่เกิน ๑,๐๐๐,๐๐๐บาท ให้ประธานกรรมการ การประปานครหลวง เป็นผู้อนุญาต๓.๓ การซื้อสิ่งของคราวหนึ่งซึ่งมีราคาเกินกว่า ๑,๐๐๐,๐๐๐ บาท แต่ไม่เกิน ๒,๐๐๐,๐๐๐บาท ให้คณะกรรมการ การประปานครหลวง เป็นผู้อนุญาต๓.๔ การซื้อสิ่งของคราวหนึ่ง ซึ่งมีราคาเกินกว่า ๒,๐๐๐,๐๐๐บาท ขึ้นไปจะต้องได้รับการพิจารณาเห็นชอบจากคณะกรรมการ การประปานครหลวงเสียก่อนแล้วจึงเสนอขออนุญาตจากรัฐมนตรีว่าการกระทรวงมหาดไทยการต่ออายุสัญญาการงดปรับหรือลดค่าปรับ๔. อำนาจในการสั่งซื้อให้หมายถึงอำนาจในการต่ออายุสัญญาซื้อด้วยการงดปรับหรือลดค่าปรับให้แก่ผู้ขายนั้น จะกระทำมิได้วิธีจ้าง๕. การจ้างกระทำได้๓ วิธี คือ๕.๑ วิธีสามัญได้แก่การจ้างคราวหนึ่งภายในวงเงินเล็กน้อยและแบ่งออกเป็น ๓ วิธี คือก. จ้างโดยตกลงราคา สำหรับการจ้างคราวหนึ่งซึ่งมีค่าจ้างไม่เกิน๑๐,๐๐๐ บาทข. จ้างโดยสืบราคาสำหรับการจ้างคราวหนึ่งซึ่งมีค่าจ้างเกินกว่า ๑๐,๐๐๐ บาท แต่ไม่เกิน ๑๐๐,๐๐๐ บาทค. จ้างโดยกำหนดราคาสำหรับการจ้างซึ่งอาจแบ่งงานออกได้เป็นส่วน ๆ และคำนวณค่าจ้างได้ตามส่วนแห่งงานนั้น ทั้งนี้ ภายในวงเงินดังกล่าวในข้อ ก. และ ข.๕.๒ วิธีประกวดราคาได้แก่การจ้างคราวหนึ่งซึ่งมีค่าจ้างเกินกว่า ๑๐๐,๐๐๐ บาท๕.๓ วิธีพิเศษ ได้แก่การจ้างคราวหนึ่งซึ่งมีค่าจ้างเกินกว่า๑๐,๐๐๐ บาท แต่จะใช้วิธีสามัญหรือวิธีประกวดราคาไม่ได้ผลดี ให้กระทำได้เฉพาะกรณี ต่อไปนี้ก. เป็นงานที่ต้องการช่างผู้มีฝีมือจริง ๆหรือผู้มีความชำนาญเป็นพิเศษข. มีผู้ชำนาญในกิจการนั้นน้อยรายค. เป็นงานที่ต้องการให้กระทำโดยรีบด่วนเป็นพิเศษถ้าล่าช้าอาจเกิดการเสียหายแก่กิจการงานอำนาจการสั่งจ้างการจ้างโดยวิธีสามัญและวิธีประกวดราคา๖. อำนาจในการสั่งจ้างโดยวิธีสามัญและโดยวิธีประกวดราคาแบ่งออกเป็นดังนี้๖.๑ การจ้างคราวหนึ่งซึ่งมีค่าจ้างไม่เกิน ๕๐๐,๐๐๐ บาทให้ผู้ว่าการ การประปานครหลวง เป็นผู้อนุญาต๖.๒ การจ้างคราวหนึ่งซึ่งมีค่าจ้างเกินกว่า ๕๐๐,๐๐๐ บาท แต่ไม่เกิน ๑,๐๐๐,๐๐๐ บาท ให้ประธานกรรมการ การประปานครหลวงเป็นผู้อนุญาต๖.๓ การจ้างคราวหนึ่งซึ่งมีค่าจ้างเกินกว่า ๑,๐๐๐,๐๐๐ บาท แต่ไม่เกิน ๒,๐๐๐,๐๐๐ บาท ให้คณะกรรมการการประปานครหลวง เป็นผู้อนุญาต๖.๔ การจ้างคราวหนึ่ง ซึ่งมีค่าจ้างเกินกว่า ๒,๐๐๐,๐๐๐ บาทขึ้นไปจะต้องได้รับการพิจารณาเห็นชอบจากคณะกรรมการ การประปานครหลวงเสียก่อน แล้วจึงขออนุญาตจากรัฐมนตรีว่าการกระทรวงมหาดไทยการจ้างโดยวิธีพิเศษ๗. อำนาจในการสั่งจ้างโดยวิธีพิเศษแบ่งออกเป็นดังนี้๗.๑ การจ้างคราวหนึ่ง ซึ่งมีค่าจ้างไม่เกิน ๒๕๐,๐๐๐ บาทให้ผู้ว่าการ การประปานครหลวง เป็นผู้อนุญาต๗.๒ การจ้างคราวหนึ่งซึ่งมีค่าจ้างเกินกว่า ๒๕๐,๐๐๐ บาท แต่ไม่เกิน ๑,๐๐๐,๐๐๐ บาท ให้ประธานกรรมการการประปานครหลวง เป็นผู้อนุญาต๗.๓ การจ้างคราวหนึ่งซึ่งมีค่าจ้างเกินกว่า ๑,๐๐๐,๐๐๐ บาท แต่ไม่เกิน ๒,๐๐๐,๐๐๐ บาท ให้คณะกรรมการการประปานครหลวง เป็นผู้อนุญาต๗.๔ การจ้างคราวหนึ่ง ซึ่งมีค่าจ้างเกินกว่า ๒,๐๐๐,๐๐๐ บาทขึ้นไปจะต้องได้รับการพิจารณาเห็นชอบจากคณะกรรมการ การประปานครหลวงเสียก่อน แล้วจึงขออนุญาตจากรัฐมนตรีว่าการกระทรวงมหาดไทยการต่ออายุสัญญาการงดปรับหรือลดค่าปรับ๘. อำนาจการสั่งจ้างให้หมายความรวมถึงอำนาจในการต่ออายุสัญญาจ้างด้วยการงดปรับหรือลดค่าปรับให้แก่ผู้รับจ้างนั้นจะกระทำมิได้ประกาศ ณ วันที่ ๓๐ มกราคม ๒๕๑๒พลเอก ป. จารุเสถียรรัฐมนตรีว่าการกระทรวงมหาดไทยสุกัญญา/ผู้จัดทำ๑๐ ธันวาคม ๒๕๔๙สุเมธ/ปรับปรุง๑๖ กรกฎาคม ๒๕๕๘[๑] ราชกิจจานุเบกษา เล่ม ๘๖/ตอนที่ ๙/ฉบับพิเศษ หน้า ๑/๑ กุมภาพันธ์ ๒๕๑๒